CELEX: 32010D0221
Language: et
Date: 2010-04-15 00:00:00
Title: 2010/221/: Komisjoni otsus, 15. aprill 2010 , millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (teatavaks tehtud numbri K(2010) 1850 all) (EMPs kohaldatav tekst)

20.4.2010   
            
            
               ET
            
            
               Euroopa Liidu Teataja
            
            
               L 98/7
            
         KOMISJONI OTSUS,
   15. aprill 2010,
   millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43
   (teatavaks tehtud numbri K(2010) 1850 all)
   (EMPs kohaldatav tekst)
   (2010/221/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni 29. aprilli 2004. aasta otsusega 2004/453//EÜ, millega rakendatakse nõukogu direktiivi 91/67/EMÜ seoses teatavate akvakultuuriloomadel esinevate haiguste vastu võetavate meetmetega, (2) on teatavad liikmesriigid või nende osad tunnistatud vabaks järgmistest taudidest: karpkala kevadvireemia (SVC), bakteriaalne neeruhaigus (BKD), nakkuslik pankrease nekroos (IPN) ja Gyrodactylus salaris’e nakkus (edaspidi „taudivabaks tunnistatud alad”), ning on heaks kiidetud teatavate liikmesriikide poolt kõnealuste taudide suhtes kohaldatavad tõrje- või likvideerimisprogrammid (edaspidi „heakskiidetud tõrje- või likvideerimisprogrammid”).
            
         
               (2)
            
            
               Liikmesriigid, kellel on otsuse 2004/453/EÜ kohaseid taudivabaks tunnistatud alasid või kes kohaldavad heakskiidetud tõrje- või likvideerimisprogramme, võivad nõuda lisatagatisi, kui kõnealustele aladele kavatsetakse saata asjaomastele taudidele vastuvõtlikku liiki kasvatamise jaoks ettenähtud elusate vesiviljeluskalade partiisid. Kõnealused lisatagatised hõlmavad nõuet, et nimetatud partiid peavad olema pärit alalt, mille loomatervishoiualane staatus on samaväärne sihtkoha omaga.
            
         
               (3)
            
            
               Direktiiviga 2006/88/EÜ tunnistati kehtetuks ja asendati nõukogu 28. jaanuari 1991. aasta direktiiv 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes (3). Direktiivis 2006/88/EÜ on siiski sätestatud, et direktiivi 2006/88/EÜ kohaldamise eesmärgil jätkatakse komisjoni otsuse 2004/453/EÜ kohaldamist kuni võetakse vastu kõnealuse direktiivi kohaselt vajalikud sätted, mis tuleb vastu võtta hiljemalt kolme aasta jooksul pärast selle jõustumist.
            
         
               (4)
            
            
               Direktiivi 2006/88/EÜ artiklis 43 on sätestatud, et liikmesriik võib võtta meetmeid IV lisa II osas loetlemata taudide sissetoomise ennetamiseks või tõrjeks, kui need taudid kujutavad liikmesriigi vesiviljelusloomade või looduslike veeloomade tervislikule seisundile olulist ohtu. Need meetmed ei tohi ületada piire, mis on asjakohased ja vajalikud selliste taudide sissetoomise ennetamiseks või tõrjeks.
            
         
               (5)
            
            
               Liikmesriigid, kellele on antud luba nõuda otsuse 2004/453/EÜ alusel lisatagatisi, on komisjonile esitanud teabe selliste taudidega seotud olukorra kohta, mille suhtes neil on taudivabaks tunnistatud alasid või kohaldatakse heakskiidetud tõrje- või likvideerimisprogramme. Nad on tõendanud, et on asjakohane ja vajalik jätkuvalt nõuda turule laskmise, importimis- ja transiidinõuete vormis riiklikke meetmeid kooskõlas direktiivi 2006/88/EÜ artikliga 43.
            
         
               (6)
            
            
               Seega tuleks lubada liikmesriikidel, kellele on otsuse 2004/453//EÜ kohaselt antud luba nõuda lisatagatisi, kui taudidele vastuvõtlikku liiki veisviljelusloomi saadetakse taudivabaks tunnistatud aladele või aladele, kus kohaldatakse heakskiidetud tõrje- või likvideerimisprogramme, jätkata kõnealuste meetmete kohaldamist direktiivi 2006/88/EÜ artikli 43 kohaselt heakskiidetud riiklike meetmetena.
            
         
               (7)
            
            
               Lisaks on Soome esitanud tõendavat teavet järeldusele, et teatavaid valgalasid ei ole enam vaja karpkala kevadvireemiast ja nakkuslikust pankrease nekroosist vaba staatuse kaitsmiseks käsitada puhvertsoonidena.
            
         
               (8)
            
            
               Liidu õigusloome lihtsustamise huvides tuleks spetsiifilised turule laskmise, impordi- ja transiidinõuded, mida kohaldatakse vesiviljelusloomade ja looduslike veeloomade partiide saatmise suhtes aladele, kus kohaldatakse heakskiidetud riiklikke meetmeid, lisada sellistesse nõuetesse ja veterinaarsertifikaatide ühtlustatud näidistesse, mis on sätestatud komisjoni 12. detsembri 2008. aasta määruses (EÜ) nr 1251/2008, millega rakendatakse direktiivi 2006/88/EÜ seoses vesiviljelusloomade ja vesiviljelustoodete turuleviimise tingimuste ja sertifitseerimisnõuetega ja ühendusse importimisega ning millega sätestatakse vektorliikide loetelu (4).
            
         
               (9)
            
            
               Käesoleva otsusega heakskiidetud riiklikke meetmeid tuleks kohaldada ainult seni, kuni need on asjakohased ja vajalikud. Seepärast peaksid liikmesriigid igal aastal saatma komisjonile riiklike meetmete toimimise kohta aruande.
            
         
               (10)
            
            
               Kui kahtlustatakse, et asjaomane taud esineb aladel, mis on loetletud käesoleva otsuse I lisas taudivabade aladena, tuleb korraldada uurimine ning uurimise ajal tuleb kohaldada liikumispiiranguid, et kaitsta teisi liikmesriike, kus võetakse sama taudi suhtes heakskiidetud riiklikke meetmeid. Et lisaks hõlbustada heakskiidetud riiklike meetmete vajalikku ümberhindamist, tuleks mis tahes hilisemast taudi esinemise kinnitusest teatada komisjonile ja teistele liikmesriikidele.
            
         
               (11)
            
            
               Likvideerimisprogrammide tulemusel peaks taudiolukord mõistliku aja jooksul paranema. 2011. aasta teises pooles tuleks kõnealuste programmidega hõlmatavate alade taudiolukorda ja riiklike meetmete asjakohasust uuesti hinnata. Seega peaks käesoleva otsusega ette nägema, et kõnealused meetmed kehtivad ainult 31. detsembrini 2011.
            
         
               (12)
            
            
               Liidu õigusloome selguse huvides tuleks otsus 2004/453/EÜ kehtetuks tunnistada.
            
         
               (13)
            
            
               Kaubandushäirete ennetamiseks tuleks teatud tingimustel lubada kuni 30. juunini 2010 turule lasta vesiviljelusloomade partiisid, millega on kaasas otsuse 2004/453/EÜ III lisa kohane veterinaarsertifikaat.
            
         
               (14)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Sisu ja reguleerimisala
   Käesoleva otsusega kiidetakse heaks selle I ja II lisas loetletud liikmesriikide meetmed, millega piiratakse teatavate taudide mõju vesiviljelusloomadele ja looduslikele veeloomadele kooskõlas direktiivi 2006/88/EÜ artikli 43 lõikega 2.
   Artikkel 2
   Selliste teatavate riiklike meetmete heakskiitmine, millega piiratakse direktiivi 2006/88/EÜ IV lisa II osas loetlemata taudide mõju
   1.   Liikmesriike ja nende osi, mis on loetletud I lisa tabeli teises ja neljandas veerus, käsitatakse vabana sama tabeli esimeses veerus loetletud taudidest (edaspidi „taudivabad alad”).
   2.   Lõikes 1 osutatud liikmesriigid võivad nõuda, et järgmised partiid, mida saadetakse taudivabadele aladele, vastavad selliste taudide osas, millest neid peetakse vabadeks, punktides a ja b sätestatud nõuetele:
   
               a)
            
            
               kasvanduste, ülekandealade, püügitiikide ja avatud dekoratiivrajatiste ning varude taastootmise jaoks ettenähtud vesiviljelusloomad peavad vastama
               
                           i)
                        
                        
                           määruse (EÜ) nr 1251/2008 artiklis 8a sätestatud turule laskmise nõuetele;
                        
                     
                           ii)
                        
                        
                           määruse (EÜ) nr 1251/2008 artiklis 10 sätestatud impordinõuetele;
                        
                     
                           iii)
                        
                        
                           määruse (EÜ) nr 1251/2008 artiklis 16 sätestatud transiidi- ja ladustamisnõuetele;
                        
                     
         
               b)
            
            
               suletud dekoratiivrajatiste jaoks ettenähtud dekoratiivsed vesiviljelusloomad peavad vastama
               
                           i)
                        
                        
                           määruse (EÜ) nr 1251/2008 artiklis 11 sätestatud impordinõuetele;
                        
                     
                           ii)
                        
                        
                           määruse (EÜ) nr 1251/2008 artiklis 16 sätestatud transiidi- ja ladustamisnõuetele.
                        
                     
         Artikkel 3
   Teatavaid direktiivi 2006/88/EÜ IV lisa II osas loetlemata taude käsitlevate riiklike likvideerimisprogrammide heakskiitmine
   1.   Kiidetakse heaks II lisa tabeli teises veerus loetletud liikmesriikide vastuvõetud likvideerimisprogrammid, mis käsitlevad sama tabeli esimeses veerus loetletud taude, mis esinevad kõnealuse tabeli neljandas veerus loetletud aladel (edaspidi „likvideerimisprogrammid”).
   2.   II lisa tabelis loetletud liikmesriigid võivad kuni 31. detsembrini 2011 nõuda, et artikli 2 lõike 2 punktides a ja b osutatud vesiviljelusloomade partiid, mida tuuakse alale, kus kohaldatakse likvideerimisprogrammi, vastavad likvideerimisprogrammiga hõlmatavate taudide osas kõnealustes punktides sätestatud nõuetele.
   Artikkel 4
   Aruanded
   1.   Hiljemalt iga aasta 30. aprilliks peavad I ja II lisas loetletud liikmesriigid esitama komisjonile aruande artiklites 2 ja 3 osutatud heakskiidetud riiklike meetmete kohta.
   2.   Lõikega 1 ettenähtud aruanne peab sisaldama vähemalt järgmist ajakohast teavet:
   
               a)
            
            
               olulised ohud, mida riiklike meetmetega hõlmatavad taudid kujutavad vesiviljelusloomade või looduslike veeloomade tervislikule seisundile, ning kõnealuste meetmete vajalikkus ja asjakohasus;
            
         
               b)
            
            
               riiklikud meetmed, mida kohaldatakse taudivaba staatuse säilitamiseks, sealhulgas teave tehtud katsete kohta. Teave kõnealuste katsete kohta tuleb esitada, kasutades komisjoni otsuse 2009/177/EÜ (5) VI lisas esitatud näidisvormi;
            
         
               c)
            
            
               likvideerimisprogrammi areng, sealhulgas teave tehtud katsete kohta. Teave kõnealuste katsete kohta tuleb esitada, kasutades otsuse 2009/177/EÜ VI lisas esitatud näidisvormi.
            
         Artikkel 5
   Taudikahtlused või taudide esinemise kindlakstegemine taudivabadel aladel
   1.   Kui I lisas loetletud liikmesriik kahtlustab taudi esinemist alal, mis on nimetatud lisas loetletud sellest taudist vaba alana, võtab kõnealune liikmesriik meetmeid, mis on samaväärsed vähemalt direktiivi 2006/88/EÜ artiklis 28, artikli 29 lõigetes 2, 3 ja 4 ning artiklis 30 sätestatud meetmetega.
   2.   Kui episootiliste uuringute tulemused kinnitavad lõikes 1 osutatud taudi esinemist, teavitab asjaomane liikmesriik komisjoni ja teisi liikmesriike sellest ning meetmetest, mis on võetud kõnealuse taudi isoleerimiseks ja tõrjeks.
   Artikkel 6
   Kehtetuks tunnistamine
   Otsus 2004/453/EÜ tunnistatakse kehtetuks.
   Viiteid kehtetuks tunnistatud otsusele tõlgendatakse viidetena käesolevale otsusele.
   Artikkel 7
   Üleminekusätted
   Üleminekuperioodil kuni 31. juulini 2010 võib vesiviljelusloomade partiisid, millega on vastavalt direktiivi 2004/453/EÜ III lisale kaasas veterinaarsertifikaat, lasta turule tingimusel, et nad jõuavad oma lõppsihtkohta enne nimetatud kuupäeva.
   Artikkel 8
   Kohaldatavus
   Käesolevat otsust kohaldatakse alates 15. maist 2010.
   Artikkel 9
   Adressaadid
   Käesolev otsus on adresseeritud liikmesriikidele.
   
      Brüssel, 15. aprill 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 328, 24.11.2006, lk 14.
   
      (2)  ELT L 156, 30.4.2004, lk 5.
   
      (3)  EÜT L 46, 19.2.1991, lk 1.
   
      (4)  ELT L 337, 16.12.2008, lk 41.
   
      (5)  ELT L 63, 7.3.2009, lk 15.
   
      I LISA
      
         Liikmesriigid ja nende osad, mida peetakse vabaks tabelis loetletud taudidest ning millel on lubatud kohaldada riiklikke meetmeid, mille eesmärk on ennetada kõnealuste taudide sissetoomist kooskõlas direktiivi 2006/88/EÜ artikli 43 lõikega 2
      
      
                  Taud
               
               
                  Liikmesriik
               
               
                  Tähis
               
               
                  Heakskiidetud riiklike meetmetega ala geograafiline piiritlemine
               
            
                  Karpkala kevadvireemia (SVC)
               
               
                  Taani
               
               
                  DK
               
               
                  Kogu territoorium
               
            
                  Iirimaa
               
               
                  IE
               
               
                  Kogu territoorium
               
            
                  Soome
               
               
                  FI
               
               
                  Kogu territoorium
               
            
                  Rootsi
               
               
                  SE
               
               
                  Kogu territoorium
               
            
                  Ühendkuningriik
               
               
                  UK
               
               
                  Põhja-Iirimaa, Mani saar, Jersey ja Guernsey
               
            
                  Bakteriaalne neeruhaigus (BKD)
               
               
                  Iirimaa
               
               
                  IE
               
               
                  Kogu territoorium
               
            
                  Ühendkuningriik
               
               
                  UK
               
               
                  Põhja-Iirimaa, Mani saar ja Jersey
               
            
                  Nakkuslik pankrease nekroos (IPN)
               
               
                  Soome
               
               
                  FI
               
               
                  Territooriumi mandriosa
               
            
                  Rootsi
               
               
                  SE
               
               
                  Territooriumi mandriosa
               
            
                  Ühendkuningriik
               
               
                  UK
               
               
                  Mani saar
               
            
                  
                     Gyrodactylus salaris’e nakkus
               
               
                  Iirimaa
               
               
                  IE
               
               
                  Kogu territoorium
               
            
                  Soome
               
               
                  FI
               
               
                  Tenojoki jõe valgala ja Näätämönjoki jõe valgala; Paatsjoki jõe, Luttojoki jõe ja Kemijoki jõe valgalasid käsitatakse puhvertsoonidena
               
            
                  Ühendkuningriik
               
               
                  UK
               
               
                  Suurbritannia, Põhja-Iirimaa, Mani saar, Jersey ja Guernsey
               
            
   
      II LISA
      
         Liikmesriigid ja nende osad, kus kohaldatakse teatavate vesiviljelusloomade taudide suhtes likvideerimisprogramme ning kus on lubatud võtta kõnealuste taudide tõrjeks riiklikke meetmeid kooskõlas direktiivi 2006/88/EÜ artikli 43 lõikega 2
      
      
                  Taud
               
               
                  Liikmesriik
               
               
                  Tähis
               
               
                  Heakskiidetud riiklike meetmetega ala geograafiline piiritlemine
               
            
                  Karpkala kevadvireemia (SVC)
               
               
                  Ühendkuningriik
               
               
                  UK
               
               
                  Suurbritannia territoorium
               
            
                  Bakteriaalne neeruhaigus (BKD)
               
               
                  Soome
               
               
                  FI
               
               
                  Territooriumi mandriosa
               
            
                  Rootsi
               
               
                  SE
               
               
                  Territooriumi mandriosa
               
            
                  Ühendkuningriik
               
               
                  UK
               
               
                  Suurbritannia territoorium
               
            
                  Nakkuslik pankrease nekroos (IPN)
               
               
                  Rootsi
               
               
                  SE
               
               
                  Territooriumi mandriosa